ולדימיר דבאלישווילי

ולדימיר דבאלישווילי (בגאורגית: ვლადიმერ დვალიშვილი, ולדימיר דוואלישווילי; נולד ב-20 באפריל 1986) הוא כדורגלן עבר גאורגי.

קריירה
דבאלישווילי שיחק במשך שתי עונות במועדון הגאורגי דינמו טביליסי, עמו זכה באליפות ליגת העל הגאורגית ב-2005, ולאחר מכן עבר לאולימפי רוסתווי, עמה זכה באליפות נוספת ב-2007. לאחר עונתו היחידה ברוסתווי הוא עבר לקבוצה הלטבית סקונטו ריגה.

בקיץ 2009 עבר לקבוצה הישראלית מכבי חיפה. בעונתו הראשונה בחיפה סייע דוואלישווילי לקבוצה להעפיל לשלב הבתים של ליגת האלופות, לאחר שכבש 5 שערים במשחקי המוקדמות. בליגת העל כבש 16 שערים ובישל 9 נוספים אך חיפה הפסידה האליפות בעונת  והודחה נגד דינמו מינסק אחרי הופעה לא מוצלחת בשלב הבתים. דבאלישווילי הבקיע 12 שערי ליגה ובישל 3 בעונת האליפות של מכבי חיפה בעונת . בעונת  מעמדו בקבוצה נחלש ועקב כך דיבורים על עזיבה התחזקו. בדצמבר שב דבאלישווילי להרכב הפותח של חיפה והבקיע 7 שערי ליגה.

בינואר 2012 עבר לפולוניה ורשה מליגת העל הפולנית. לאחר שנה במועדון, עבר בפברואר 2013 ליריבתה העירונית, לגיה ורשה עימה זכה בדאבל לאחר שכבש חמישה שערים ב-13 הופעות עד תום העונה. בעונת  כבש עשרה שערי ליגה וזכה עם לגיה ורשה באליפות שנייה ברציפות, והחמישית שלו בקריירה.

ב-13 באוגוסט 2014 חתם באודנסה בולקלוב הדנית. בקיץ 2015 חתם בפוגון שצ'צ'ין הפולנית. ב-10 ביולי 2016 חזר לאחר עשור לדינמו טביליסי. בשלוש הקבוצות לא הצליח להשאיר חותם והבקיע מעט שערים.

בינואר  חתם באטיראו מליגת העל הקזחית. ב-25 בינואר 2018 חזר דבאלישווילי לישראל וחתם בהפועל אשקלון. ב-19 ביולי 2018 חתם דבאלישווילי בסבורתלו טביליסי, וביוני 2019 חתם בדינמו בתומי.

נבחרת לאומית
בנבחרת גאורגיה משחק דבאלישווילי מאז שנת 2009, ואת שער הבכורה שלו כבש במשחק ידידות מול נבחרת אלבניה ביוני 2009. במוקדמות מונדיאל 2010 כבש שני שערים במדי הנבחרת.

תארים
דינמו טביליסי
 אליפות גאורגיה: 2004/2005
 הסופר הקאפ הגאורגי: 2005
אולימפי רוסתווי
 אליפות גאורגיה: 2006/2007
מכבי חיפה
 אליפות ישראל: 2010/2011
לגיה ורשה
 אליפות פולין: 2012/2013, 2013/2014
 הגביע הפולני: 2013

קישורים חיצוניים

הערות שוליים

כדורגלנים גאורגים
חלוצי כדורגל גאורגים
טביליסי: כדורגלנים
כדורגלני דינמו טביליסי
כדורגלני דינמו בתומי
כדורגלני רוסתווי
כדורגלני סקונטו ריגה
כדורגלני מכבי חיפה
כדורגלני פולוניה ורשה
כדורגלני לגיה ורשה
כדורגלני אודנסה בולקלוב
כדורגלני פוגון שצ'צ'ין
כדורגלני אטיראו
כדורגלני הפועל אשקלון
כדורגלני נבחרת גאורגיה
כדורגלנים זרים בישראל
ספורטאים זרים בלטביה
ספורטאים גאורגים בישראל
ספורטאים זרים בפולין
ספורטאים זרים בדנמרק
ספורטאים זרים בקזחסטן
גאורגים שנולדו ב-1986